OzLabs/hebrew-wiki-articles huggingface dataset:
Cry Your Heart Out

"Cry Your Heart Out" (בעברית: "לבכות את לבך החוצה") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, 30 (2021).<ref name=":0"></ref> השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום.<ref name=":0" />

השיר הגיע למקום ה-44 במצעד הבילבורד הוט 100.<ref name=":1"></ref>

== רקע וכתיבה ==
השיר נכתב על ידי אדל וגרג קורסטין והופק על ידי קורסטין גם כן.<ref name=":3"></ref> "Cry Your Heart Out" הוא רצועת רגאיי גם אפקטים קוליים שתוארו כ"גחמניים".<ref name=":3" /> השיר עוסק בדיכאון, כמו גם בבכי, כפי ששמו, "לבכות את לבך החוצה", מרמז.<ref name=":3" /> בריאיון שלה עם זיין לואו עבור אפל מיוזיק, אדל שיתפה שהשיר מתאר את התקופה שאחרי הגירושים שלה כשהיא הרגישה כאילו כל העולם נגמר והיא הפכה מדוכאת ורפה מאוד. עם זאת, היא מודה שבכי והשתפכות זה בריא ויכול לעזור לאדם לצאת מהמצב הנפשי הזה.<ref name=":3" /><ref></ref>

== הצלחה מסחרית ==
"Cry Your Heart Out" זכה להצלחה מסחרית ברחבי העולם ובעיקר בארצות הברית. הוא דורג במקום ה-44 במצעד הבילבורד הוט 100 של בילבורד,<ref name=":1" /> ביחד עם שאר השירים מהאלבום שדורגו במצעד גם כן.<ref name=":1" /> השיר הגיע למקום ה-17 במצעד שירי הסטרימינג וה-24 בקנדה הוט 100.<ref name=":2"></ref> כמו כן, דורג במקום ה-21 בבילבורד גלובל 200 ובמקום ה-28 בבילבורד גלובל ללא ארצות הברית.<ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.<ref name=":0" />

== מיקומי שיא ותארים ==

== נתוני מכירות ==
{| class="wikitable sortable"
!מקום
!תארים
!מכירות
|-
! ברזיל (Pro-Música Brasil)<ref></ref>
| זהב
| 20,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|19 בנובמבר 2021
|הזרמת מוזיקה • הורדה דיגיטלית
|מלטד סטון • קולומביה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים שנכתבו על ידי גרג קורסטין
קטגוריה:שירים שהופקו על ידי גרג קורסטין
קטגוריה:שירים על דכדוך
קטגוריה:שירי זהב בברזיל
All Night Parking (Interlude)

"" (בעברית: "חניה לכל הלילה (קטע מעבר)") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, 30 (2021).<ref name=":3"></ref> השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום.<ref name=":3" />

השיר הגיע למקום ה-53 במצעד הבילבורד הוט 100.<ref name=":1"></ref>

== רקע וכתיבה ==
השיר נכתב על ידי אדל וארול גארנר והופק על ידי גרג קורסטין וג'ואי פקורו.<ref name=":4"></ref> בריאיון שלה לגיליון נובמבר 2021 של רולינג סטון, אדל אמרה שהיא הצליחה למצוא לזמן קצר שוב אהבה לאחר גירושיה. יש כמה שירים ב-30 על מערכת היחסים הראשונה הזו אחרי הפרידה שלה. "" כולל דגימה של ארול גארנר.<ref name=":4" />

אדל הצהירה על מערכת היחסים האחרת כי:

== הצלחה מסחרית ==
"" זכה להצלחה מסחרית ברחבי העולם ובעיקר בארצות הברית. הוא דורג במקום ה-53 במצעד הבילבורד הוט 100 של בילבורד,<ref name=":1" /> ביחד עם שאר השירים מהאלבום שדורגו במצעד גם כן.<ref name=":1" /> השיר הגיע למקום ה-26 במצעד שירי הסטרימינג וה-28 בקנדה הוט 100.<ref name=":2"></ref> כמו כן, דורג במקום ה-27 בבילבורד גלובל 200 ובמקום ה-41 בבילבורד גלובל ללא ארצות הברית.<ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.<ref name=":3"/>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|19 בנובמבר 2021
|הזרמת מוזיקה • הורדה דיגיטלית
|מלטד סטון • קולומביה
|style="text-align:center;"|<ref name=":3" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים שהופקו על ידי גרג קורסטין
קטגוריה:שירים על לילות
Woman Like Me (שיר של אדל)

"Woman Like Me" (בעברית: "אישה כמוני") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, 30 (2021).<ref name=":0"></ref> השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום.<ref name=":0" />

השיר הגיע למקום ה-55 במצעד הבילבורד הוט 100.<ref name=":1"></ref>

== רקע וכתיבה ==
השיר נכתב על ידי אדל ואינפלו והופק על ידי אינפלו גם כן.<ref name=":3"></ref> "Woman Like Me" תואר כדיס הקופץ לקראת סוף מערכת היחסים של אדל. הוא עוסק באדל ומציג אותה כאחת שנוטרת טינה לבן זוגה לשעבר על היותו שאנן, עצלן וחסר ביטחון, תוך שהיא מטיחה בפניו שהוא בזבז את הפוטנציאל של מערכת היחסים שלהם.<ref name=":3" /> אדל שיתפה ש-"Woman Like Me" הוא הרצועה היחידה שכתבה כשהרגישה זעם בעקבות גירושיה. היא מעבירה דרכו את המסר בצורה ברורה ורגועה, לטענתה.<ref name=":3" />

בדומה לשאר 30, המילים ב-"Woman Like Me" לא מכוונות רק לבן זוגה לשעבר, אלא גם לעצמה כשהיא למדה את הדברים האלה בעצמה במסע הזה.<ref name=":3" />

== הצלחה מסחרית ==
"Woman Like Me" זכה להצלחה מסחרית ברחבי העולם ובעיקר בארצות הברית. הוא דורג במקום ה-55 במצעד הבילבורד הוט 100 של בילבורד,<ref name=":1" /> ביחד עם שאר השירים מהאלבום שדורגו במצעד גם כן.<ref name=":1" /> השיר הגיע למקום ה-25 במצעד שירי הסטרימינג וה-29 בקנדה הוט 100.<ref name=":2"></ref> כמו כן, דורג במקום ה-28 בבילבורד גלובל 200 ובמקום ה-42 בבילבורד גלובל ללא ארצות הברית.<ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|19 בנובמבר 2021
|הזרמת מוזיקה • הורדה דיגיטלית
|מלטד סטון • קולומביה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים על כאב לב
Hold On (שיר של אדל)

"Hold On" (בעברית: "להחזיק מעמד") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, 30 (2021).<ref name=":0"></ref> השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום.<ref name=":0" />

השיר הגיע למקום ה-49 במצעד הבילבורד הוט 100.<ref name=":1"></ref>

== רקע וכתיבה ==
השיר נכתב על ידי אדל ואינפלו והופק על ידי אינפלו גם כן.<ref name=":3"></ref> בריאיון של אדל לגיליון נובמבר 2021 של ווג ארצות הברית, המראיינת אבי אגוויר השמיעה חלק מ-"Hold On". הרצועה תוארה על ידי אקוויר כ"המנון משמח" וככזה בעל המזכיר מוזיקת גוספל.<ref name=":3" /> השיר מסתיים במקהלת המורכבת מחבריה של אדל שרים "רק תחזיקו מעמד".<ref name=":3" />

, הסבירה אדל.<ref name=":3" /> .<ref name=":3" />

ב-7 בנובמבר 2021, קטע מהשיר הופיע לראשונה בפרסומת וידאו לאמזון.<ref name=":3" />

== הצלחה מסחרית ==
"Hold On" זכה להצלחה מסחרית ברחבי העולם ובעיקר בארצות הברית. הוא דורג במקום ה-49 במצעד הבילבורד הוט 100 של בילבורד,<ref name=":1" /> ביחד עם שאר השירים מהאלבום שדורגו במצעד גם כן.<ref name=":1" /> השיר הגיע למקום ה-24 במצעד שירי הסטרימינג וה-26 בקנדה הוט 100.<ref name=":2"></ref> כמו כן, דורג במקום ה-25 בבילבורד גלובל 200 ובמקום ה-34 בבילבורד גלובל ללא ארצות הברית.<ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|19 בנובמבר 2021
|הזרמת מוזיקה • הורדה דיגיטלית
|מלטד סטון • קולומביה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירי זהב בברזיל
הקונגרס הציוני העולמי ה-22

הקונגרס הציוני ה-22 התקיים ב-9 - 24 בדצמבר 1946 בעיר בזל שבשווייץ.

הקונגרס היה הראשון מאז מלחמת העולם השנייה ועמד בסימן השואה. מספרם של צירי מזרח אירופה ירד ואילו מספרם וכוחם של צירי אמריקה עלה. הרוויזיוניסטים שבו להסתדרות הציונית לאחר 11 שנה.

הוחלט על דחיית תוכנית מוריסון גריידי לחלוקת הארץ ומאבק כנגד שליטת הבריטים בארץ ישראל. חיים ויצמן התנגד למאבק נגד בריטניה והוקיע את פעולות ארגוני המחתרת הפורשים. הוא התפטר מנשיאות הקונגרס. הקונגרס הצביע נגד השתתפות בוועידת לונדון ברוב של 171 נגד 154, דחה את תוכנית מוריסון-גריידי לחלוקת ארץ ישראל, אישר את "תוכנית בילטמור", והדגיש את תביעת היהודים לכלול את כל ארץ ישראל המערבית בשטח המדינה היהודית.

מתוך כבוד כלפי ויצמן, החליט הקונגרס שלא לבחור בנשיא חדש במקומו. הוקמה הנהלה ציונית בת 19 חברים (שישה מתוכם מארצות הברית), שבראשה שוב עמד בן-גוריון, שקיבל על עצמו עתה גם את תיק הביטחון.
הקואליציה הוקמה ללא מפלגות "השומר הצעיר" ו"אחדות העבודה", משום שהתנגדו ל"תוכנית בילטמור".

בעקבות אישור תוכנית בילטמור בנאומו בקונגרס הציג חיים ויצמן עמדה נחרצת נגד כל סוג של שימוש בכוח: 

== קישורים חיצוניים ==

*[http://www.zionistarchives.org.il/Pages/ArchiveSearchResults.aspx?k=הקונגרס%20הציוני&t=T6&v=&p=8 מסמכים ארכיון]
*[https://www.infocenters.co.il/jabo/jabo_multimedia/p%20124/19369.pdf הכט ראובן, הקונגרס הציוני ה-22, בזל - התכתבות, קטעי עיתונים]

== הערות שוליים ==

קטגוריה:בזל: היסטוריה
קטגוריה:1946
22
קטגוריה:ציונות בשווייץ
Love Is a Game

"Love Is a Game" (בעברית: "אהבה היא משחק") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, 30 (2021).<ref name=":0"></ref> השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום.<ref name=":0" />

השיר הגיע למקום ה-56 במצעד הבילבורד הוט 100.<ref name=":1"></ref>

== רקע וכתיבה ==
השיר נכתב על ידי אדל ואינפלו והופק על ידי אינפלו גם כן.<ref name=":3"></ref> בראיונות השער של אדל לגיליונות נובמבר 2021 של ווג בריטניה ושל ווג ארצות הברית, המראיינות ג'יילס האטרסלי ואבי אגוויר השמיעו קטעים מקדימים של השיר.<ref name=":3" /> האטרסלי הצהירה בהמשך לכך:

== הצלחה מסחרית ==
"Love Is a Game" זכה להצלחה מסחרית ברחבי העולם ובעיקר בארצות הברית. הוא דורג במקום ה-56 במצעד הבילבורד הוט 100 של בילבורד,<ref name=":1" /> ביחד עם שאר השירים מהאלבום שדורגו במצעד גם כן.<ref name=":1" /> השיר הגיע למקום ה-36 במצעד שירי הסטרימינג וה-37 בקנדה הוט 100.<ref name=":2"></ref> כמו כן, דורג במקום ה-33 בבילבורד גלובל 200 ובמקום ה-48 בבילבורד גלובל ללא ארצות הברית.<ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|19 בנובמבר 2021
|הזרמת מוזיקה • הורדה דיגיטלית
|מלטד סטון • קולומביה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירי אהבה
הקונגרס הציוני העולמי ה-17

[[זאב ז'בוטינסקי נואם בקונגרס הציוני העולמי ה-17]]
הקונגרס הציוני ה-17 התקיים ב-15 - 30 ביוני 1931 בעיר בזל שבשווייץ.

== רקע ==
באוקטובר 1930 פרסמה ממשלת בריטניה את הספר הלבן השני, המגביל את מכירת הקרקעות ומכסת העלייה היהודית לארץ ישראל. בתגובה לספר הלבן התפטר חיים ויצמן מהמנהיגות הציונית. התפטרותו יצרה לחץ במשרד המושבות הבריטי ובמקביל הופעלו לחצים בממשלה ובפרלמנט של הממלכה המאוחדת לסגת מהמסקנות. דוד בן-גוריון, מזכיר ההסתדרות, שלח חוזר לכל הגורמים הקשורים בהסתדרות ובתנועת הפועלים ברחבי העולם ודרש מהם לפעול נגד הבריטים. במושב השני של מועצת מפא"י אף קרא למרד נגד אנגליה. הוא טען כי הספר הלבן "רצוף צביעות ובגידה" ואינו אלא "תעודה רצופה אנטישמיות".

== הרכב הקונגרס ==
לקונגרס נבחרו 254 צירים. סיעת הפועלים הייתה הגדולה ביותר (75 צירים, 29%). מספר הצירים של "הציונים הכלליים ב'" (שהתפלגה בתקופה זו) ירד ל-59. הרוויזיוניסטים הפכו לסיעה השלישית בגודלה (52 צירים, 21%), כמו צירי תנועת "המזרחי".

במקום ד"ר חיים ויצמן, שהתפטר במחאה נגד ממשלת בריטניה על גזרות העלייה והמדיניות האנטי-ציונית, נבחר נחום סוקולוב לנשיא ההסתדרות הציונית ברוב של 118 נגד 98.

== מהלך הקונגרס ==
נדחתה הצעת הרוויזיוניסטים בהנהגת זאב ז'בוטינסקי להצהיר על השאיפה להקמת מדינה עברית משני צידי הירדן, לאחר שצירי "הציונים הכלליים ב'" ו"המזרחי" שינו את עמדתם בעד ההצעה, בעקבות מברק שהתקבל ממפקדת "ההגנה", שבו הזהירה כי החלטה כזו עלולה להביא לחידוש המהומות בארץ ישראל. הפועלים הציעו שלא להעלות להצבעה את נוסחת "המטרה הסופית" של זאב ז'בוטינסקי וזכו ברוב של 121 נגד 57. בתגובה לכך, קם ז'בוטינסקי מכסאו וקרא "זה לא קונגרס ציוני!". הוא קרע את כרטיס הציר שלו ועזב את האולם, ואחריו עזבו גם כל צירי מפלגתו, ואולם לאחר מכן שבה סיעת הצה"ר להשתתף בישיבות בלעדיו. רוב חברי הסיעה דרשו להישאר בהסתדרות הציונית, ואילו ז'בוטינסקי שדרש לעזוב ולייסד הסתדרות ציונית חדשה, הושעה מהנהגת הצה"ר, ורק לאחר זמן מה חזר להנהיג את הסיעה.

הפועלים השיגו שניים מתוך חמישה מקומות בהנהלה הציונית: ברל לוקר וחיים ארלוזורוב.

הקונגרס ננעל ב-15 ביולי בשעה 02:00 אחר חצות.

==קישורים חיצוניים==

== הערות שוליים ==

קטגוריה:ועידות ציוניות לפני קום המדינה
קטגוריה:בזל: היסטוריה
קטגוריה:1931
17
קטגוריה:ציונות בשווייץ
מיקלוש גאבור (פרמקולוג)

מיקלוש גאבור (במקור גרינפלד, בהונגרית: Gábor Miklós; סגד, 30 בינואר 1918 – סגד, 5 בפברואר 2018) היה פרמקולוג יהודי-הונגרי, פרופסור באוניברסיטה; דוקטור בביולוגיה (1981).

== קורות חיים ==
מיקלוש גרינפלד נולד במשפחה יהודית כבנם של ארנולד גאבור (גרינפלד) פקיד הבנק ועיתונאי ושל המורה לכינור אילונה אלפנט.<ref></ref> הוא סיים את לימודיו באוניברסיטת סגד ב-1942. במלחמת העולם השנייה נלקח לשרות העבודה (עבודות כפייה לגברים יהודים עבור הצבא הונגרי).<ref>[https://www.ushmm.org/online/hsv/person_view.php?PersonId=9723614 Holocaust Survivors and Victims Database]</ref> הוא שרד את שלוש השנים במחנות העבודה. מ-1945 עד 1954 עבד במכון לרוקחות של SZOTE, מ-1954 עד 1964 היה עוזר פרופסור במרפאת נשים ולאחר מכן מ-1964 עד 1976 היה פרופסור חבר במכון לפרמקולוגיה וכן מ-1976 עד 1991 היה פרופסור מן המניין באוניברסיטה ודוקטור לביולוגיה (1981).

== פרסים ==
* פרס האקדמיה ההונגרית למדעים (1974)
* מדליית הזיכרון של מיקלוש ינצ'ו (1990)
* פרס נוביקרדין (1993)
* מדליית הנצחה של אלברט סנט-גיירגי (1996)
* פרס אלברט סנט-גיירגי (2001)
* Foundation for Szeged - פרס Béla Szőkefalvi -Nagy (2005)

== עבודותיו, מחקריו ==
<div class="mw-content-ltr">
* Die pharmakologische Beeinflussung der Kapillarresistenz und ihrer Regulationsmechanismen (1960)
* The Anti-inflammatory Action of Flavonoids (1972)
* Pathophysiology and Pharmacology of Capillary Resistance (1974)
* Abriss der Phamrakologie von Flavonoiden (1975)
* The Pharmacology of Benzopyrones and Related Compounds (1986)
* Mouse Ear Inflammation Models and their Pharmacological Applications (2000)
</div>
== לקריאה נוספת ==

* ביוגרף מי זה מי 2004. מוציא לאור פוליגרף. בודפשט, 2003. כרך 1 עמ'. 

== הערות שוליים ==

קטגוריה:רוקחים יהודים הונגרים
קטגוריה:אישים שהגיעו לגיל מאה
קטגוריה:בוגרי אוניברסיטת סגד
קטגוריה:פרמקולוגים יהודים
קטגוריה:ביולוגים יהודים הונגרים
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:הונגרים שנולדו ב-1918
קטגוריה:הונגרים שנפטרו ב-2018
דין ג'ונס

דין ג'ונס (Dean Jones; 25 בינואר 1931 – 1 בספטמבר 2015) היה שחקן תיאטרון, קולנוע, וטלוויזיה אמריקאי שהתפרסם בעיקר בתפקידים קומיים בסרטים בהפקת אולפני דיסני בשנות ה-60 וה-70. סרטים אלה היו רווחיים ביותר לאולפנים ועל כך זכה בפרס אגדות דיסני ב-1995.

==ביוגרפיה==
נולד בדיקייטר (אלבמה) בשם דין קרול ג'ונס שם הייתה לו תוכנית " Dean Jones Sings" בתחנת רדיו מקומית. במלחמת קוריאה שירת בצי ארצות הברית.

ב-1960 החל להופיע בתפקידים קטנים בתיאטרון ובטלוויזיה. הוא שיחק במחזה "דירת התשוקות" ("Under the Yum Yum Tree") לצידו של ג'ק למון. באותם תפקידים הם שיחקו גם בעיבוד לקולנוע ב-1968. הוא שיחק בצוות הראשון של המחזמר קומפני של סטיבן סונדהיים.

הקריירה שלו קבלה תפנית כשחתם חוזה עם חברת וולט דיסני והופיע בתפקידים ראשיים בסרטים ריווחיים ביותר.

סרטו הראשון בדיסני היה "הבלש בעל רגלי הקטיפה", לצידה של היילי מילס (1965), ובסרט "החיפושית השובבה". ב-1977 שב לסרט ההמשך, "החיפושית במונטה קרלו" (1977).

ב-1971 שיחק בסרט "ברווז השווה מיליון", עליו היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.

ב-1992 שיחק בסרט "קוראים לי בטהובן", לצידו של צ'ארלס גרודין, בתור ד"ר הרמן ורניק, הווטרינר של הכלב בטהובן.

ג'ונס הופיע גם בטלוויויה, בסדרות כמו "בוננזה" ו"ספינת האהבה" וב-1997 הופיע בסרט הטלוויזיה "החיפושית השובבה".

ג'ונס היה נשוי פעמיים ובשנים האחרונות לחייו סבל ממחלת פרקינסון.

==פילמוגרפיה נבחרת==
* רוק בבית הסוהר (1957)
*מעטים מול רבים (1959)
*דירת התשוקות (1963)
*המתמחים החדשים (1964)
*הבלש בעל רגלי הקטיפה (1965)
*תינוק מוזר במשפחה (1966)
*הקופים באים, האמריקאים באים! (1967)
*תעתועי שחור הזקן (1968)
*הסוס בעל פרסת הזהב (1968)
*החיפושית השובבה (1968)
*ברווז השווה מיליון (1971)
*שמח בשלג (1972)
*עם הכלב לצמרת (1976)
*החיפושית במונטה קרלו (1977)
*הולך על כל הקופה (1991)
*קוראים לי בטהובן (1992)

==קישורים חיצוניים==

*[https://www.findagrave.com/memorial/151624469/dean-jones דין ג'ונס], באתר find a grave
*[https://www.tcm.com/tcmdb/person/96358%7C37240/Dean-Jones/#overview דין ג'ונס], באתר TCM
*
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:דיסני: אישים
קטגוריה:אגדות דיסני
קטגוריה:שחקני תיאטרון אמריקאים
קטגוריה:אמריקאים שנולדו ב-1931
קטגוריה:אמריקאים שנפטרו ב-2015
נוניים גייט

נוניים גייט בע"מ, המוכרת במותג Noname Security היא חברה ישראלית העוסקת באבטחת ממשקי תכנות יישומים (API).

==היסטוריה==
החברה הוקמה בפברואר 2020 על ידי עוז גולן (מנכ"ל החברה) ושי לוי (מנהל טכנולוגיות ראשי), יוצאי יחידה 8200. החברה עוסקת באבטחת ממשקי תכנות יישומים (API). התוכנה של החברה אוספת מידע ללא התקנת תוכנה על כל ה-API המשמשים את הארגון, ולנתח את הקוד, ההגדרות, התצורה והתנועה ברשת, על מנת לזהות פרצות אבטחה. את תוכנת האבטחה ניתן להתקין ברשת הארגונית או להשתמש בה במודל SaaS. מטה החברה () שוכן בפאלו אלטו, קליפורניה, ומרכז הפיתוח שלה (נוניים גייט בע"מ) שוכן בתל אביב. 

===גיוס הון===
בדצמבר 2020 גייסה החברה 25 מיליון דולר.

ביוני 2021 גייסה החברה 60 מיליון דולר, בהובלת אינסייט פרטנרס.

בדצמבר 2021 גייסה החברה 135 מיליון דולר, לפי שווי של מיליארד דולר, והפכה לחד-קרן.

במאי 2024 הודיעה חברת אקאמאי טכנולוגיות על כוונתה לרכוש את Noname Security תמורת 450 מיליון דולר.

==ראו גם==
* סולט סקיוריטי - חברה ישראלית העוסקת אף היא באבטחת ממשקי תכנות יישומים.

==קישורים חיצוניים==
* 

==הערות שוליים==

קטגוריה:חברות תוכנה ישראליות
קטגוריה:חברות אבטחת מחשבים ישראליות
קטגוריה:חברות חד קרן ישראליות
קטגוריה:תל אביב-יפו: חברות
קטגוריה:ישראל: חברות פרטיות
קטגוריה:ישראל: חברות שהוקמו ב-2020
לילנד וילקינסון

לילנד וילקינסון (אנגלית: Leland Wilkinson; 5 בנובמבר 1944 – 10 בדצמבר 2021) היה סטטיסטיקאי ומדען מחשבים אמריקני שפעל באקדמיה ובתעשיית התוכנות הסטטיסטיות. מחקריו התמקדו בהדמיה מדעית ובגרפיקה סטטיסטית. וילקינסון הוא מחבר הספר המשפיע The Grammar of Graphics שעקרונותיו מהווים בסיס לחבילת הוויזואליזציה ggplot של תוכנת R, ולתכנות ויזואליזציה נוספות.

== ביוגרפיה ==
וילקינסון נולד בניו-יורק. סיים תואר ראשון במדעי הרוח והחברה ב-1966, ותואר ראשון בתאולוגיה ב-1969, שניהם מאוניברסיטת הארוורד. ב-1975 הוענק לו תואר ד"ר לפסיכולוגיה מאוניברסיטת ייל.

וילקינסון התחתן עם הכומר רות איליין ואנדמרק ב-1967. יחד, הם היו הוריהם של איימי וילקינסון, פרופסור למתמטיקה באוניברסיטת שיקגו, ושל הסופרת קרוליין וילקינסון. ואנדמרק נפטרה ב-2012. מאוחר יותר וילקינסון נישא למרילין ווגל.

ווילקינסון נפטר ב-10 בדצמבר 2021, בבית החולים נורת'ווסטרן לייק פורסט, בלייק פורסט, אילינוי.

== קריירה אקדמית ==
וילקיסון מונה למרצה לפסיכולוגיה באוניברסיטת אילינוי בשיקגו בשנת 1976 וקודם לדרגת פרופסור חבר בשנת 1980. בשנת 1991 התמנה לפרופסור נלווה לסטטיסטיקה באוניברסיטת נורת'ווסטרן. הוא נשאר בתפקיד זה עד 2010. ב-2007 הוא הצטרף מחדש לאוניברסיטת אילינוי בשיקגו כפרופסור נלווה למדעי המחשב.

ב-1999 היה העורך הראשי של הנחיות של האגודה הפסיכולוגית האמריקאית לשימוש בשיטות סטטיסטיות במחקרים בפסיכולוגיה.

== קריירה מקצועית ==
וילקינסון כתב את SYSTAT, חבילת תוכנה סטטיסטית, בתחילת שנות ה-90. תוכנה זו נודעה בזכות הגרפיקה המקיפה שלה. בחבילה זו נכלל יישום התוכנה הראשון של תצוגת מפת החום. לאחר שהחברה שלו גדלה ל-50 עובדים, הוא מכר אותה ל-SPSS ב-1995. ב-SPSS הוא הוביל צוות של מתכנתים גרפיים שפיתחו את פלטפורמת הוויזואליזציה של SPSS, ומוצרי אנליטיקה נוספים. עבודתו שם הובילה לכתיבת הספר שעסק בגרפיקה סטטיסטית, The Grammar of Graphics<ref></ref>. העקרונות שהציג בספר זה ימשו כבסיס לחבילת הוויזואליזציה ggplot של תכנת R, חבילת Bokeh של תכנת פייתון ותוכנות ויזואליזציה נוספות.

בהמשך וילקינסון שימש כסגן נשיא לסטטיסטיקה בחברת Tableau Software, שם המשיך לעבוד על הדמיה מדעית וגרפיקה סטטיסטית. בשנת 2016 התמנה למדען ראשי בחברת-H2O.ai; הוא נשאר בתפקיד זה עד מותו.

== הכרה ופרסים ==
וילקינסון נבחר לעמית האגודה האמריקאית לסטטיסטיקה ב-1998 ולעמית האגודה האמריקאית לקידום המדע ב-2009. הוא נבחר לחבר במכון הבינלאומי ב-2006. בשנת 2010 וילקינסון קיבל את פרס השירות המצטיין של המכון הלאומי למדעי סטטיסטיקה.

==הערות שוליים==

== קישורים חיצוניים==
* [https://www.cs.uic.edu/~wilkinson/ עמוד הבית של לילנד וילקינסון] באוניברסיטת אילינוי בשיקגו
* [https://cfss.uchicago.edu/notes/grammar-of-graphics/ The grammar of graphics - summary of lecture notes] - אוניברסיטת שיקגו
* [https://statmodeling.stat.columbia.edu/2021/12/12/wilkinsons-contribution-to-interactive-visualization/ Wilkinson’s contribution to interactive visualization] - Jessica Hullman

קטגוריה:סטטיסטיקאים אמריקאים
קטגוריה:מדעני מחשב אמריקאים
קטגוריה:בוגרי אוניברסיטת הרווארד
קטגוריה:סגל אוניברסיטת נורת'ווסטרן
קטגוריה:בעלי תואר דוקטור מאוניברסיטת ייל
קטגוריה:אמריקאים שנולדו ב-1944
קטגוריה:אמריקאים שנפטרו ב-2021
The Frog Prince

The Frog Prince הוא פסקול סרט הקומדיה הרומנטית בהפקה האנגלית והצרפתית, "הנסיך-צפרדע" (1984), שיצא לאקרנים ב-1985 על ידי איילנד ויזואל ארטס, חברת בת של איילנד רקורדס.<ref name=":0"></ref> את המוזיקה הלחינה הזמרת, הפזמונאית והמוזיקאית האירית אניה, אך רק שתיים מהרצועות הוקלטו על ידה, "The Frog Prince" ו-"Dreams", כששאר הרצועות הוקלטו על ידי מוזיקאים אחרים או בעיבוד והפקה של ריצ'רד מייהיל; בפסקול נכללו גם כמה סטנדרטי ג'אז.<ref name=":0" /> הוא הופץ מחדש באוגוסט 1999 על ידי ספקטרום מיוזיק.<ref></ref>

== רשימת רצועות ==

== קרדיטים ==
* אניה – שירה <small>("The Frog Prince" ו-"Dreams")</small>, כלי נגינה שונים

;קרדיטים נוספים
* ג'אז קלאב – שירה <small>("Mack the Knife", "Let It Be Me", "Sweet Georgia Brown" ו-"Georgia on My Mind")</small>
* אדית פיאף – שירה <small>("Les Flon-Flons du Bal")</small>
* רומא ראיין – כתיבה <small>("The Frog Prince")</small>
* צ'ארלי מק'גטיגן – כתיבה <small>("Dreams")</small>

;הפקה
* ניקי ראיין – הפקה <small>("The Frog Prince" ו-"Dreams")</small>
* ריצ'רד מייהיל – הפקה, סדר <small>(רצועות בהלחנתה של אניה)</small>
* פיליפ בגלי – הנדסה <small>(רצועות בהלחנתה של אניה)</small>
* סטיב אלן – הנדסה
* אנדרו בולנד – מיקסינג <small>(רצועות בהלחנתה של אניה)</small>

== קישורים חיצוניים ==

== הערות שוליים ==

קטגוריה:פסקולים מ-1985
קטגוריה:פסקולים מ-1999
קטגוריה:אלבומי אניה
קטגוריה:פסקולים באנגלית
קטגוריה:אלבומי העידן החדש
קטגוריה:אלבומי חברת איילנד רקורדס
סטארלימס

סטארלימס טכנולוגיות בע"מ (באנגלית: STARLIMS Corporation) היא חברת תוכנה אמריקאית שהוקמה בישראל, המפתחת ומשווקת מערכות לניהול מידע במעבדה (Laboratory information management system) . סטארלימס הייתה חברה ציבורית שמניותיה נסחרו בבורסה לניירות ערך בתל אביב בין השנים 1993–2010, ובבורסת נאסד"ק בין השנים 2007–2010.

== היסטוריה ==
סטארלימס נוסדה על-ידי יצחק פרידמן, בשם אל. איי. אמ. אס. לבורטורי אינפורמיישן מנג'נמט סיסטמס בע"מ (LIMS), בשנת 1986. קודם להקמת החברה עבד פרידמן, לאחר שסיים לימודי גאולוגיה ב, כאיש מכירות בתחום הכרומטוגרפיה בחברה ששיווקה את מוצרי היולט פקארד בישראל. כאשר הלקוחות שלו ביקשו לקנות מערכת לניהול מידע במעבדות, המוצר שהיה להיולט פקארד לא התאים לשוק בישראל, והוא הציע לחברה לפתח מוצר כזה, אך היא לא הייתה מעוניינת. יחד עם חבר, דינו טויבה, פיתח את המערכת הראשונה של החברה שנמכרה לחברת טבע תעשיות פרמצבטיות ואחר כך גם למפעלי ים המלח. עם הקמת החברה הצטרף אליו אחיו חיים פרידמן כסמנכ"ל כספים. יצחק פרידמן שימש כמנכ"ל ודינו טויבה כסמנכ"ל פיתוח.

תוך מספר שנים מיצתה החברה את השוק בישראל, היא ביצעה הנפקה ראשונה לציבור בבורסת תל אביב ב-1993, והחלה לפעול בארצות הברית שהפכה לשוק העיקרי שלה. עד שנת 1999 כבר תפסה החברה נתח של כ-5% מהשוק העולמי למערכות מידע למעבדות, והיא העסיקה 17 עובדים בסך הכל.

בתחילת שנות ה-2000 גדלה החברה במהירות לאחר שמעבדות ברחבי העולם, בענפי תעשייה שונים, שעד אז פעלו ללא מערכות מסוג זה, החלו להתקין מערכות מידע וניהול. בין השאר סיפקה מערכות לחברות נפט וגז, ליצרני מזון ומוצרי צריכה שוטפים, לחברות תרופות וביוטכנולוגיה. בנוסף נכנסה גם לשוק הממשלתי, לבתי חולים ומעבדות לבריאות הציבור.

בשנת 2006 הקימה החברה מרכז מחקר ופיתוח באשקלון, לאחר שזכה במעמד של מפעל מאושר על פי החוק לעידוד השקעות הון. במסגרת המהלך עברה חלק גדול מפעילות הפיתוח של החברה מארצות הברית למרכז הפיתוח בישראל. בנוסף, באותה שנה חתם על הסכם חברת EMC לשילוב תוכנת "דוקומנטום", לניהול מסמכים עם הפתרונות שלה.

במאי 2007 הונפקו מניות החברה בנאסד"ק, והיא גייסה 28.4 מיליון דולר לפי שווי שוק של 116 מיליון דולר. בנוסף שינתה החברה את שמה ל"סטארלימס", על שם מוצר הדגל שלה, במקום לימס שהפך גם לשם הגנרי של התחום בה היא פועלת - LIMS, ראשי תיבות של Laboratory Information Management Systems. בעקבות המשבר הכלכלי העולמי ב-2008 קרס מחיר מניית החברה והאחים פרידמן הגדילו החזקותיהם בחברה.

בדצמבר 2009 רכשה חברת המכישור הרפואי מעבדות אבוט את סטארלימס, תמורת 123 מיליון דולר. לאחר הרכישה שונה שם החברה ל"אבוט אינפורמטיקס טכנולוגיות" (Abbott Informatics). בהמשך סגרה אבוט את רוב הפעילות בישראל.

ביוני 2021 מכרה חברת "מעבדות אבוט" את "סטארלימס" לקרן השקעות "פרנסיסקו פרטנרס", והיא שבה לפעול כחברה עצמאית.

== קישורים חיצוניים ==
* 
* 
* 

==הערות שוליים==

קטגוריה:חברות תוכנה ישראליות
קטגוריה:חברות שירותי מחשוב ישראליות
קטגוריה:חברות ישראליות שעשו אקזיט
קטגוריה:חברות שנסחרו בבורסה לניירות ערך בתל אביב
קטגוריה:ישראל: חברות שהוקמו ב-1986
הר דיקין

הר דיקין (באנגלית: Mount Deakin) הוא הר נישא ברכס חבר העמים, שבהרי המלכה מוד, באזור חוף דופק של שטח חסות רוס שבאנטארקטיקה.

גובהו של ההר 2,810 מטרים מעל פני הים.

ההר ממוקם לגדתו המזרחית של קרחון בירדמור, בסמוך מצפון לשפכו של קרחון אוסיקי.

== היסטוריה ==
ההר התגלה על ידי המשלחת הבריטית לאנטארקטיה (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון.

שמו של ההר ניתן לו על ידי ארנסט שקלטון. ההר נקרא על שם סר אלפרד דיקין (Sir Alfred Deakin), ראש ממשלת אוסטרליה שתמך במשלחת.

== קישורים חיצוניים ==
* [https://web.archive.org/web/20210602233107/https://geonames.usgs.gov/apex/f?p=gnispq:5:::NO::P5_ANTAR_ID:3621 הר דיקין] באתר הסקר הגאולוגי של ארצות הברית

==הערות שוליים==

דיקין
דיקין
מג'יד חוסייני

סייד מג'יד חוסייני (בפרסית: سید مجید حسینی; נולד ב-20 ביוני 1986) הוא כדורגלן איראני המשחק בעמדת הבלם בקייסריספור.

==קריירת מועדונים==
חוסייני התחיל את הקריירה שלו באסתקלאל טהראן. ב-8 בפברואר 2015 ערך את הופעת הבכורה שלו בקבוצה הבוגרת בניצחון 0–1 נגד פיכאן. במהלך עונת הושאל לראה-אהן עד לסיום העונה. ב-8 באפריל 2016 הבקיע את שער הבכורה שלו בקריירה בהפסד 2–3 נגד מאשין סאזי. בסיום העונה, חזר לאסתקלאל.

ב-30 ביולי 2018 חוסייני חתם בטרבזונספור מליגת העל הטורקית. ב-17 באוגוסט ערך את הופעת הבכורה שלו בקבוצה בניצחון 1–3 נגד סיוואספור.

ב-27 ביולי 2021 חתם בקייסריספור. ב-1 בדצמבר 2021 הבקיע צמד בניצחון 0–4 נגד איידיר במסגרת הגביע.

==קריירה בינלאומית==
ב-19 במאי 2018 חוסייני ערך את הופעת הבכורה שלו בנבחרת איראן. חוסייני זומן לסגל הנבחרת לקראת מונדיאל 2018 ושיחק בכל משחקי הנבחרת בשלב הבתים.

נכלל בסגל נבחרת איראן לטורניר מונדיאל 2022.

נכלל בסגל נבחרת איראן לטורניר גביע אסיה 2023.

==תארים==
; אסתקלאל
*גביע חאזפי: 

; טרבזונספור
*הגביע הטורקי: 
*הסופר קאפ הטורקי: 

; אישיים
*נבחרת העונה בליגת העל האיראנית: 

==קישורים חיצוניים==

== הערות שוליים ==

קטגוריה:כדורגלנים איראנים
קטגוריה:בלמי כדורגל איראנים
קטגוריה:כדורגלני אסתקלאל טהראן
קטגוריה:כדורגלני טרבזונספור
קטגוריה:כדורגלני קייסריספור
קטגוריה:כדורגלני נבחרת איראן
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים זרים בטורקיה
קטגוריה:איראנים שנולדו ב-1996
עמית תומר

עמית תומר מראיינת את ח"כ [[אביגדור ליברמן, יוני 2024]]
עמית תומר (נולדה ב-6 באפריל 1993) היא אשת תקשורת, עיתונאית, תסריטאית ומגישת רדיו ישראלית.

==ביוגרפיה==
נולדה וגדלה בתל אביב לד"ר רון תומר, תעשיין והבעלים של חברת התרופות "אוניפרארם", אשר כיהן כנשיא התאחדות התעשיינים בישראל, ולאסתי, רוקחת במקצועה, ולמדה בתיכון אליאנס תל אביב. 

תומר החלה את דרכה בתקשורת ב-2007, בגיל 14, ככתבת נוער בשבועון "מעריב לנוער". לאחר מכן, החלה לעבוד ככתבת חינוך במקומון "זמן תל אביב" מקבוצת מעריב. תומר שירתה בגלי צה"ל ככתבת לענייני בריאות, צרכנות ותקשורת, ולאחר מכן כעורכת ומגישה.

לאחר שהשתחררה מצה"ל ב-2014, החלה לעבוד ככתבת הבריאות של עיתון "מעריב סופהשבוע" וכן שימשה ככתבת מגזין. במקביל, המשיכה לשמש כמגישת פינות בגל"צ, בדסק התרבות. היא למדה משפטים באוניברסיטה העברית בירושלים, אך לא השלימה את התואר.

ב-2016 הצטרפה לתאגיד השידור הישראלי, ומיומו הראשון שימשה ככתבת הכלכלה. ערכה והגישה תחקירים במסגרת מדור "בשביל הכסף" במהדורה המרכזית של כאן 11, עד לעזיבתה ביוני 2021.

בדצמבר 2021 הצטרפה תומר לגלי צה”ל והתמנתה לראש תחום כלכלה וחברה, ומשמשת כפרשנית בשידורים השוטפים, ומגישה את הרצועה הכלכלית היומית כשלצידה שותף בהגשה לסירוגין, סמי פרץ.

היא בעלת טור קבוע בירחון "ליברל" בנושאי כלכלה ופוליטיקה. בוגרת מסלול התסריטאות בבית הספר לקולנוע וטלוויזיה "סם שפיגל" וסטודנטית לכלכלה וספרות באוניברסיטת תל אביב.

ביוני 2023 הודיעה כי תסיים את תפקידיה בגל"צ בסוף החודש, וזמן מה אחר כך הצטרפה לערוץ הטלוויזיה האינטרנטי "רלוונט".

עמית תומר [https://www.mako.co.il/finances-news/Article-49226d1a8f3b881027.htm נשואה] לסתיו בלוגולובסקי, בנם של בעלי יקב ויתקין. מתגוררים בתל אביב.<ref></ref>

== קישורים חיצוניים ==

== הערות שוליים ==

קטגוריה:עיתונאיות ישראליות
קטגוריה:עיתונאים ישראלים
קטגוריה:סגל מעריב
קטגוריה:סגל תאגיד השידור הישראלי - כתבי כאן חדשות
קטגוריה:סגל תאגיד השידור הישראלי - שידורי הטלוויזיה
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:חיילי גלי צה"ל
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:כתבים כלכליים ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:תל אביב-יפו: אישים
קטגוריה:ישראליות שנולדו ב-1993
קטגוריה:ישראלים שנולדו ב-1993
ניקו היראגה

ניקו היראגה (באנגלית: Nico Hiraga; נולד ב-19 בדצמבר 1997) הוא סקייטר מקצועי ושחקן קולנוע וטלוויזיה אמריקאי.<ref></ref>

== ביוגרפיה ==
היראגה נולד בסן פרנסיסקו בשנת 1997. אביו יפני ואימו אמריקאית. הוא סקייטבורדר מקצועי.

== קריירה ==
היראגה מוכר בזכות משחקו בסרט "מוקסי" משנת 2021.<ref name="elitedaily"></ref> ובסרט "חורשות את הלילה" משנת 2019.<ref name="vice"></ref>

הוא שיחק גם בסרטים "Summer of 17",<ref name="thefader"></ref> "סקייט קיטצ'ן",<ref name="vice" /> ובסדרות הטלוויזיה "בולרז",<ref name="thefader1"></ref> ו-North Holywood" . "<ref name="vice1"></ref>

היראגה לוהק לתפקיד חוזר בסדרה הקרובה של אמזון "The Power"<ref name="elitedaily" /> ובסרט הקולנוע "Hello, Goodbye, and Everything In Between".<ref name="yahoo"></ref>

באוגוסט 2021 השתתף בווידאו קליפ של הזמרת האמריקאית אוליביה רודריגו לשיר "Brutal".<ref></ref> הקליפ בוים על ידי הבמאית הקנדית פטרה קולינס. בקליפ מופיעים גם השחקן לוקאס גייג' והדוגמנית סאלם מיטשל.<ref></ref><ref></ref><ref></ref>

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="" | הערות
|-
| 2018
| סקייט קיטצ'ן
| פטריק
|
|-
| 2019
| חורשות את הלילה
| טאנר
|
|-
| rowspan="2" | 2021
| North Hollywood
| ג'יי
|
|-
| מוקסי
| סת'
|
|-
| rowspan="2" |2022
|רוזלין
|
|
|-
| שלום, להתראות ומה שביניהם
|סקוטי
|
|-
| TBA
| ספינת האהבה: טייפה
| חאווייר
| <ref></ref>
|-
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="" | הערות
|-
| 2018
| בולרז
| ניקו היראגה
| 3 פרקים
|-
| 2023 - הווה
| הכוח
| ראיין
|7 פרקים
|-
| טרם פורסם
| The Idol
| טרם פורסם
| בצילומים, תפקיד חוזר
|}

==קישורים חיצוניים==

== הערות שוליים ==

קטגוריה:גולשי סקייטבורד אמריקאים
קטגוריה:אמריקאים ממוצא יפני
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1997
משיחת דוד למלך

דוד נמשח בידי [[שמואל למלך לצד אחיו, תמשיח קיר בבית הכנסת, בדורה אירופוס על גדות נהר הפרת. המאה ה-3 לפנה"ס]]
משיחת דוד למלך הוא סיפור מקראי המתואר בספר שמואל. על פי המסופר, לאחר שמאס ה' במלכותו של שאול, כיוון שלא קיים את ציוויו במלחמת עמלק, שלח ה' את שמואל למשוח את אחד מבניו של ישי בית הלחמי למלך, בלי לפרט באיזה מהם מדובר. לאחר שעברו כולם לפני שמואל, ושמואל סירב למשוח אחד מהם למלך, הובא דוד (שכלל לא הובא תחילה לטקס) לפני שמואל, שבחר בו ומשח אותו למלך.

== רקע ==

לאחר מינויו של שאול למלך, ציווהו אלוהים לצאת למלחמה בעמלק, ולא להשאיר מעמלק שום זכר: 

. שאול יצא למלחמה והשמיד את עמלק, אך הותיר בחיים את אגג מלך עמלק, ואת בהמותיהם, ובכך למעשה עבר על ציווי ה': . 

אלוהים ניחם על המלכת שאול, ושלח את שמואל להודיע לו על הדבר. שמואל הפציר בו לבטל את הגזירה, אך לא הצליח בכך. לאחר שהודיע לשאול על הדחתו ממלכותו, והחל להתאבל על הסתלקות המלוכה מעם שאול, ציווה אותו ה': . שמואל חשש ששאול יהרוג אותו כשישמע על מעשיו, ולכן ה' אמר לו לבוא לבית לחם עם עגלת בקר, ולהעמדי פנים שכל כוונתו היא רק להקריב קרבנות לה'.

== המלכת דוד ==
שמואל בא לבית לחם ואמר לאנשי העיר שהוא בא בשביל להקריב קרבנות לה', והזמין את ישי ובניו להקריב עמו קרבנות.

כשראה שמואל את אליאב בנו של ישי, שהיה יפה מראה וגבה קומה, סבור כי הוא זה שיש למשוח למלך. אך אלוהים אמר לו: . לאחר אליאב עברו לפני שמואל שאר בניו של ישי מלבד דוד - שבעה בסך הכול - אך שמואל אמר שה' לא בחר באף אחד מהם, ותמה 

ישי ענה לשמואל, כי ישנו בן נוסף - הקטן - שרועה את הצאן. לפי חז"ל, ישי לא קרא בתחילה לדוד מפני שחשד שהוא לא באמת בנו, אלא שנולד מאשתו מזרעו של אחר. שמואל ביקש שיביאו את דוד, ואמר כי לא ישבו לאכול עד שדוד לא יבוא. כשבא דוד, אמר ה' לשמואל כי אכן הוא זה שיש למשוח למלך.

== משיחת דוד ==
שמואל מושח את דוד למלך, ציור משנת 1842
שמואל לקח את השמן מהקרן בה היה מונח ומשח את דוד למלך. מיד לאחר משיחתו שרתה על דוד רוח מאת ה': . 

בהמשך אותו פרק בספר שמואל, מסופר כי בעת משיחתו של דוד סרה רוח ה' מעל שאול המלך, ועבדיו הציעו כי ייקח לו מנגן בנבל שיקל על מצב–רוחו העגום. הם המליצו לו לקחת את דוד, "בֵּן לְיְִשַׁי בֵּית הַלַּחְמִי יֹדֵעַ נַגֵּן וְגִבֹּור חַיִל וְאִישׁ מִלְחָמָה וּנְבֹון דָּבָר וְאִישׁ תֹּאַר וַה' עִמֹּו". דוד הגיע לחצר שאול, ניגן בפניו והקל על רוחו הרעה, ונשא חן בפניו עד כדי כך שהוא הפכו לנושא כליו.

== קישורים חיצוניים ==
* 

== הערות שוליים ==

קטגוריה:סיפורי התנ"ך
קטגוריה:ספר שמואל
קטגוריה:דוד
דייוויד טומלינסון

דייוויד טומלינסון (באנגלית: David Tomlinson; 7 במאי 1917 – 24 ביוני 2000) היה שחקן קולנוע וטלוויזיה בריטי שהתפרסם בעיקר בהופעותיו בסרטי אולפני דיסני ועל כך זכה לאחר מותו בפרס אגדת דיסני ב-2002.

==ביוגרפיה==
טומלינסון נולד בהנלי על התמזה באוקספורדשייר. סרטו הראשון היה "חתונה שקטה" (1941) ובאותה שנה השתתף בתפקיד קטן בסרט פימפרנל סמית לצידו של לסלי הווארד. במלחמת העולם השנייה שירת כקציין בחיל האוויר המלכותי.

לאחר המלחמה השתתף בסרטים בריטים כמו "סוס העץ" (1950) שמבוסס על סיפור אמיתי של בריחת שבויים בריטים ממחנה שבויים גרמני. לאחר מכן שיחק בסרטי קומדיה בריטיים כמו "הכל בשביל מרי" (1955) שלושה בסירה אחת (1956) ו"במעלה הנחל" (1958).

פרסומו העיקרי של טומלינסון היה בהופעותיו בתפקידים ראשיים בכמה סרטים מצליחים של אולפני וולט דיסני:
* מרי פופינס (1964) – בתור ראש המשפחה, הבנקאי ג'ורג' בנקס.
* המיטה המעופפת (1971) – בתור הקוסם פרופסור בראון.
* החיפושית השובבה (1968) – בתור סוחר המכוניות פיטר ת'ורונדייק שמנסה בכל כוחו ותעלוליו לנצח את יריבו ג'ים דאגלס (דין ג'ונס) במרוצי מכוניות.

סרטו האחרון היה הקומדיה "העלילה השטנית של פו מנצ'ו" (1980) שהיה גם סרטו האחרון של פיטר סלרס.

הוא גם שיחק בטלוויזיה ב"הוואי חמש-אפס" ועוד.

==משפחה==
טומלינסון נישא בספטמבר 1943 למרי לינדסי הידינג, אלמנת מלחמה עם שני ילדים. היא התאבדה עם שני ילדיה בדצמבר 1943 בנפילה מקומה 15 במלון בניו יורק. ב-1953 נישא לאודרי פרימן והם נשארו נשואים 47 שנה עד למותו, ונולדו להם ארבעה בנים. אחד מבניו הוא עם מוגבלות (אוטיזם) . 

הוא מת משבץ מוחי בגיל 83 ונקבר באחוזת המשפחה בבקינגהאמשייר.

==פילמוגרפיה נבחרת==
* פימפרנל סמית (1941)
* סוס העץ (1950)
* שלושה בסירה אחת (1956)
* טום ג'ונס (1963)
* מרי פופינס (1964)
* החיפושית השובבה (1968)
* המיטה המעופפת (1971)
* ילדי המים (דיבוב) (1978)
* העלילה השטנית של ד"ר פו מנצ'ו (1980)

==קישורים חיצוניים==

* [https://www.tcm.com/tcmdb/person/192840%7C36889/David-Tomlinson#photos-videos דייוויד טומלינסון], באתר TCM
* [https://www.findagrave.com/memorial/20257/david-tomlinson דייוויד טומלינסון], באתר find a grave
* [https://d23.com/walt-disney-legend/david-tomlinson/ דייוויד טומלינסון], באתר דיסני
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה בריטים
קטגוריה:טייסי חיל האוויר המלכותי במלחמת העולם השנייה
קטגוריה:דיסני: אישים
קטגוריה:אגדות דיסני
קטגוריה:בריטים שנולדו ב-1917
קטגוריה:בריטים שנפטרו ב-2000
קרצינוגנזה

קרצינוגנזה, הנקראת גם אונקוגנזה, היא היווצרות של סרטן, לפיה תאים נורמליים הופכים לתאים סרטניים. התהליך מאופיין בשינויים ברמה התאית, הגנטית והאפיגנטית וחלוקת תאים לא תקינה. חלוקת תאים היא תהליך פיזיולוגי המתרחש כמעט בכל הרקמות ובמגוון נסיבות. בדרך כלל, האיזון בין התפשטות ומוות תאי מתוכנן, בצורה של אפופטוזיס, נשמר כדי להבטיח את שלמות הרקמות והאיברים. על פי התיאוריה המקובלת הרווחת של קרצינוגנזה, תאוריית המוטציות הסומטיות, מוטציות ב-DNA ואפימוטציות שמובילות לסרטן משבשות את התהליכים המסודרים הללו על ידי הפרעה לתכנון המסדיר את התהליכים, ומפרות את האיזון התקין בין התפשטות ומוות תאי. זה מביא לחלוקת תאים בלתי מבוקרת.

גרסאות של גנים תורשתיים עלולים לגרום לאנשים לסרטן. בנוסף, גורמים סביבתיים כמו חומרים מסרטנים וקרינה גורמים למוטציות שעשויות לתרום להתפתחות סרטן. לבסוף טעויות אקראיות בשכפול DNA רגיל עלולות לגרום למוטציות שגורמות לסרטן.<ref name="Tomasetti_2017"></ref> בדרך כלל נדרשת סדרה של מספר מוטציות לסוגים מסוימים של גנים לפני שתא תקין יהפוך לתא סרטני.<ref name="Wood" /><ref name="Knudson2001"></ref><ref></ref><ref name="ReferenceC"></ref><ref></ref> בממוצע, למשל, נמצאות בסרטן המעי הגס 15 מוטציות "נהגים" ו-60 מוטציות "נוסעים".<ref name="Wood"></ref> מוטציות בגנים המווסתים את חלוקת התאים, אפופטוזה ותיקון DNA עלולות לגרום לשגשוג תאים בלתי מבוקרת ולסרטן.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:גורמים מסרטנים
פבריס לוקמבו-לוקאסו

פבריס לוקמבו-לוקאסו (בצרפתית: Fabrice Lokembo-Lokaso; נולד ב-31 באוקטובר 1982) הוא כדורגלן עבר מהרפובליקה הדמוקרטית של קונגו ששיחק בעמדת המגן השמאלי.

==קריירה==
לוקמבו-לוקאסו התחיל את הקריירה שלו בשרלרואה. ב-10 באוגוסט 2002 ערך את הופעת הבכורה שלו בקבוצה הבוגרת בהפסד 1-0 למכלן.

בקיץ חתם במכבי פתח תקווה מליגת העל, בה היה שותף לעלייה ההיסטורית של המועדון לשלב הבתים של גביע אופ"א. ב-7 בינואר 2006 הבקיע את שער הבכורה שלו בקבוצה בהפסד 3-2 להפועל תל אביב.

בקיץ לוקמבו-לוקאסו חתם באנוסיס נאון פארלימני מליגת העל הקפריסאית. בהמשך הקריירה שיחק גם באולימפיאקוס ניקוסיה, א.א.ק. לרנקה ולה לובייר.

ב-29 ביולי 2016 נידון לעשרה חודשי מאסר בגין הברחת מהגרים מצרפת לאנגליה.

==קישורים חיצוניים==

==הערות שוליים==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: מגני כדורגל
קטגוריה:הרפובליקה הדמוקרטית של קונגו: בלמי כדורגל
קטגוריה:כדורגלני שרלרואה
קטגוריה:כדורגלני מכבי פתח תקווה
קטגוריה:כדורגלני אנוסיס נאון פאראלימני
קטגוריה:כדורגלני אולימפיאקוס ניקוסיה
קטגוריה:כדורגלני א.א.ק. לרנקה
קטגוריה:כדורגלנים זרים בישראל
קטגוריה:ספורטאים מהרפובליקה הדמוקרטית של קונגו בבלגיה
קטגוריה:ספורטאים מהרפובליקה הדמוקרטית של קונגו בישראל
קטגוריה:ספורטאים מהרפובליקה הדמוקרטית של קונגו בקפריסין
קטגוריה:אישים מהרפובליקה הדמוקרטית של קונגו שנולדו ב-1982
שביל רמות מנשה

סימון השביל בשטח, ב[[צבעי כתום ולבן.]]
תרמילאים בשביל רמות מנשה.]]
שביל רמות מנשה הוא נתיב הליכה ארוך באזור רמות מנשה שבמדינת ישראל. המסלול מתחיל בשדות החקלאיים של מושב עופר ונגמר בחלקו של נחל תנינים הסמוך לעיר בנימינה, ואורכו הכולל הוא כ-62 קילומטרים. צבעי הסימון של המסלול הם כתום ולבן.

על אף עצמאותו, תוואי זה מוצע כחלופה למטיילים בשביל ישראל - במקום הליכה בת יום על חורשות עצים בין עופר לבין בנימינה, ניתנת האפשרות לעבור בנופי אזור רמות מנשה הכוללים יערות, נחלים, מעיינות, שדות חקלאיים, שדות מרעה ומאגרי מים. מומלץ לחלק את ההליכה לשלושה ימים, כשנקודות לינה אפשריות נמצאות בפארקים ובקיבוצים הנמצאים לאורך כל הדרך כמו גם הצטיידות במזון ובשתייה באלו. ההליכה לאורך השביל מספקת נקודות תצפית רבות על העמקים וההרים הירוקים של האזור, ואלו מעניקות מבט נדיר על המסדרון האקולוגי של מחוז המרכז ההולך ומצטמק עם חלוף השנים.

== היסטוריה ==
בסוף שנות ה-90 ובתחילת שנות ה-2000, החלו להיסלל כבישים ולהיבנות גשרים ומחלפים בשטחים הפתוחים באזור מחוז המרכז כהמשך להתפתחות העירוניות עם גדילת האוכלוסייה וההתרחבות הטבעית של הערים בבניית שכונות מגורים חדשות. הטבע הלך והצטמצם, אך חלקים מן היערות, שמורות הטבע והגנים הלאומיים נשמרו, כמסדרון האקולוגי האחרון. ב-2011, לאחר עבודה מאומצת של המועצה האזורית מגידו, ארגון אונסק"ו הכיר באזור רמות מנשה כשמורה ביוספרית. מיד לאחר מכן, הוועדה לשבילי ישראל של החברה להגנת הטבע החלה בסימון בשטח של שביל אשר יאגד בו את האתרים המשמעותיים של פארק רמות מנשה, ובהם הר חורשן, עמק השלום, יער הזורע, נחל השופט וגבעת הרקפות. העבודה הושלמה ב-2013, אז נחנך השביל כחלק מפסטיבל יערות מנשה.

ב-2020, חלק ניכר של השביל, בשדות החקלאיים של רמת השניים, עמד בסכנת הריסה, לטובת בנייה של כ-3,000 יחידות דיור עבור הרחבת העיר יקנעם עילית. בין ראש עיריית יקנעם עילית, סימון אלפסי, לבין ראש המועצה האזורית מגידו, איציק חולבסקי, התנהל קרב משפטי וציבורי בעניין זה, שכן כל אחד מהם תבע את השטח לעצמו וייעד לו שימוש שונה. שני הצדדים היו מעוניינים לפתח באזור, אלפסי את עירו וחולבסקי את מושב עין העמק ושאר המושבים והקיבוצים הסמוכים, וההחלטה בעניין ניתנה להכרעתה של שרת הפנים איילת שקד, שהחליטה לבסוף, ב-2022, כי השדות החקלאיים יישמרו ותוכניות הפיתוח של אלפסי וחולבסקי ייעצרו.

ב-2023, לאחר ששביל רמות מנשה לא תוחזק וסומן מחדש במשך כמה שנים, הוכרז על סימונו שביל חדש במסלול דומה, שביל מגידו. השביל החדש עובר בעיקר בתחומי מועצה אזורית מגידו, ומסומן בצבע סגול.

== קישורים חיצוניים ==
* [https://www.shvilist.com/שביל-רמות-מנשה/ שביל רמות מנשה], שביליסט
* [https://shvil.fandom.com/wiki/שביל_רמת_מנשה שביל רמות מנשה], פרויקט ויקיה המוקדש לשבילי ישראל
* נגה משל, [https://www.mako.co.il/travel-israel/tracks/Article-02eecd702001c51006.htm עולים לרגל לפסטיבל יערות מנשה בשביל סודי], mako, 16 במאי 2017
* איל שפירא, [https://travel.walla.co.il/item/3313216 טיולים בארץ: מסלולים ארוכים של כמה ימים בישראל], וואלה!, 24 בספטמבר 2019

== הערות שוליים ==

קטגוריה:טרקים בישראל
קטגוריה:רמות מנשה
יצחק מלאך

יצחק (איציק) מלאך (נולד בשנת 1948) הוא מנהל מערכות מידע, מפקד יחידת ממר"ם ומשנה למנכ"ל בנק לאומי לשעבר. קצין צה"ל בדימוס בדרגת אלוף-משנה, מעוטר בעיטור המופת על גילוי אומץ לב בקרב במלחמת ההתשה.

== ביוגרפיה ==
נולד בבית החולים הדסה בתל אביב וגדל בחולון, בוגר בית הספר התיכון קוגל בעיר. בשנת 1966 התגייס לצה"ל ושירת בחיל התותחנים. בוגר המכללה הבין זרועית לפיקוד ומטה והמכללה לביטחון לאומי.

את עיקר שירות החובה ביצע בתעלת סואץ, שם שימש כקצין סוללה וכקצין תצפית קדמי, במוצבים לאורך התעלה ובמבצעים מיוחדים. תקופה זו התאפיינה במלחמה שוטפת עם מצרים במסגרת מלחמת ההתשה. על לחימתו בקרבות ואירועים בהם לקח חלק זכה מלאך בצל"ש אלוף של מפקד גייסות השריון, וכן הוכר כחייל מצטיין על ידי נשיא המדינה זלמן שזר.

ב-9 במרץ 1969 פיקד על יחידה שהופגזה קשות באזור קנטרה, ולאחר שהסוללה נפגעה והקשר עם חייליו נותק, המשיך לפקד עליהם תוך התרוצצות ביניהם ותחת אש כבדה עלה על מכונית תחמושת וחילק תחמושת לחייליו. על מעשה זה עוטר בעיטור המופת.

חלק מחניכי קורס תכנות בממר"ם, מחזור י"ז, אוקטובר 1969. שוכב משמאל: סגן יצחק מלאך
כאשר הגיע מועד שחרורו מצה"ל, התבקש מלאך להישאר בשירות קבע בחיל התותחנים, אולם לבקשתו הועבר לממר"ם - יחידת המחשוב הצה"לית. בשנת 1969 עבר קורס תכנות, אותו סיים בהצטיינות, ושובץ ביענ"א, יחידת המחשב של אגף האפסנאות. הוא עבר קורסים נוספים, בהם עיצוב מערכות וניתוח מערכות מידע. במקביל למד לתואר ראשון במדע המדינה באוניברסיטת תל אביב, אותו סיים בשנת 1975, ולאחריו השלים תואר שני במדיניות ציבורית. מלאך התקדם בסולם הדרגות והתפקידים, ובשנת 1984 מונה למפקד ממר"ם, בדרגת אלוף-משנה, תפקיד אותו מילא במשך שלוש שנים.

לאחר שחרורו מצה"ל הצטרף לבנק הפועלים בתפקיד עוזר מנכ"ל בכיר וכראש אגף הפיתוח. משם עבר לבנק לאומי כראש חטיבת הטכנולוגיה, מנהל מערכות מידע ובשנת 2011 מונה למשנה למנכ"ל. בבנק לאומי הוביל את הקמת מתקן מחשבים מוגן טילים ראשון מסוגו במגזר האזרחי והצבאי, המשמש כענן פרטי של הבנק, וכן ניהל את ההקמה של רשתות תקשורת ויישומים מתקדמים, שהיו הצעדים הראשונים בשירות הדיגיטלי של בנק לאומי.

בשנת 2005, עת כיהן כמנהל מערכות המידע של בנק לאומי, זכה מלאך בפרס "אלוף האלופים" בתחרות "אוסקר ה-IT" השנתית, זאת בזכות זכיית הפרויקט שניהל בארבע קטגוריות שונות בתחרות: אבטחת מידע, תוכנות לניהול שירות לקוחות, אינטראנט ועמדות ניידות לעובדים.

עוד במהלך עבודתו בבנק הוכתר כ"מנמ"ר המנמ"רים" של קבוצת "אנשים ומחשבים" במסגרת תחרות ITAwards השנתית שמארגנת הקבוצה, וכן בפרס על מפעל חיים מטעם קבוצת "אנשים ומחשבים", במסגרת כנס KickOff 2012. בדצמבר 2013 סיים 20 שנות עבודה בבנק לאומי ופרש לגמלאות.

מלאך כיהן כדירקטור בחברות מקבוצת בנק לאומי: לאומי שווייץ, לאומי קארד ובנק ערבי ישראלי.

נשוי ללאה, אב ל-3 ילדים וסב ל-11 נכדים.

== פעילות ציבורית ==
מלאך הוא סגן יו"ר הוועד המנהל וחבר בחבר הנאמנים של HIT מכון טכנולוגי חולון. כמו כן, מכהן במועצה הציבורית של שירותי בריאות כללית.

בנוסף, חבר בוועדות השקעה של שני גופים פרטיים ("מועדון המאה" ו-“Together”) וכן של גוף ציבורי ("יוניק-טק" בע"מ).

== קישורים חיצוניים ==

* [https://www.leumiblog.co.il/author/malach/?authors=true יצחק מלאך], בלוג באתר בנק לאומי

== הערות שוליים ==

קטגוריה:בוגרי תיכון קוגל
קטגוריה:מעוטרי עיטור המופת במלחמת ההתשה
קטגוריה:מפקדי ממר"ם
קטגוריה:מנהלים ישראלים
קטגוריה:עובדי בנק לאומי
קטגוריה:ישראלים בתעשיית התוכנה
קטגוריה:מערכות מידע
קטגוריה:דירקטורים ישראלים
קטגוריה:ישראלים שנולדו ב-1948
וסטרלנד

וסטרלנד (בגרמנית Westerland, בדנית Vesterland) היא העיר הצפונית ביותר בגרמניה. היא שוכנת על האי זילט שבתחומי מדינת שלזוויג-הולשטיין שבגרמניה.

== היסטוריה ==
וסטרלנד היא אחת מההתיישבויות המוקדמות ביותר באי זילט<ref name=":0"></ref>. לאחר שיטפון שפקד את המקום בשנת 1436 והרס חלק ניכר מההתיישבות של קהילת אידום, בנו הניצולים קהילה חדשה, צפון מזרחית להתיישבות הקודמת. היישוב החדש נקרא Hedigen<ref></ref>.

האזכור הרשמי הראשון לשם וסטרלנט (Westerlant) מופיע בשנת 1462<ref></ref>, שם שנבע ככל הנראה משמו של שדה שעיבדו תושבי הכפר טינום, הממוקם כ-4 קילומטרים דרום מזרחית לוסטרלנד.

בשנת 1634 נהרסה הכנסייה הישנה של אידום, ונבנתה מחדש הרחק מהים.

מספר התושבים לא היה גדול. בשנת 1636 היו במקום 43 משפחות, ובשנת 1695 - 76 משפחות. תושבי המקום התפרנסו מדיג וציד לווייתנאים.

בשנת 1855 הוחלט להפוך את וסטרלנד לאתר נופש על חוף הים, דבר שהוביל לגידול ניכר במספר תושביו. בשנת 1857 נפתח במקום המלון הראשון, ה-Dünenhalle. בתי מלון נוספים נבנו בהמשך, והמקום משך אליו תיירים רבים. האוכלוסייה במקום גדלה באופן עקבי: בשנת 1755 התגוררו במקום 490 תושבים, בשנת 1905 היו במקום 2,292 תושבים ובשנת 1934 - 3,614 תושבים. כיום מתגוררים במקום 9,032 איש.

== נקודות עניין בעיר ==
מוקד המשיכה העיקרי של העיר הוא החוף והטיילת בת 6 הקילומטרים.

בעיר קיימים היום כ-30 מבנים היסטוריים ועוד 150 שנחשבים בעלי ערך היסטורי או ארכיטקטוני מיוחד.

בוסטרלנד ממוקם Heimatstätte für Heimatlose - בית קברות עתיק למלחים חסרי שם, שטבעו במהלך השייט בים בין השנים 1855-1905<ref></ref>.

בעיר קיימים מספר מרכזי ספא.

== קישורים חיצוניים ==

* 
* [https://www.sylt.de/en/explore-the-island/villages#c25591 הכפרים של זילט]

== הערות שוליים ==

קטגוריה:שלזוויג-הולשטיין: ערים
אריה לייסנר

ממוזער
אריה הרברט לייסנר (באנגלית: Aryeh Herbert Leissner; נולד ב־12 בינואר 1926 – 30 בנובמבר 1988) היה עובד סוציאלי ומרצה לעבודות קהילתיות, מחלוצי הטיפול בילדי רחוב וחבורות נוער מנותק בניו-יורק ובישראל.

== ביוגרפיה ==
לייסנר נולד ב-1926 בברלין לאם יהודייה ואב נוצרי. האב נטש את משפחתו וכשעלו הנאצים לשלטון נעצרה האם ושולחה לאחד ממחנות ההשמדה. לייסנר עזב את גרמניה ולאחר נדודים ממושכים ביערות אירופה הצליח להגיע לארץ ישראל.

תחילה למד בכפר הנוער בן שמן ואחר כך שירת בבריגדה היהודית. במלחמת העצמאות לחם בחזית ירושלים.

ב-1953 השתקע בניו-יורק, שם למד פסיכולוגיה ועבודה סוציאלית באוניברסיטת קולומביה והניו סקול. במהלך לימודיו פיתח שיטה חדשנית לטיפול בחבורות נוער מנותק, בין היתר בשכונת הארלם. השיטה מבוססת על שיתוף פעולה וקרבה אישית בין המדריך לחבורה ויצירת אימון ברצונו של המדריך וביכולתו לסייע, לעיתים גם תוך העלמת עין מהתנהגות עבריינית.

ב-1963 הוזמן לייסנר לתל אביב כדי לנסות שם את שיטת עבודתו על בסיס מחקרי. הפרויקט מומן בחלקו על ידי ממשלת ארצות הברית. דין וחשבון שחיבר לייסנר יחד עם סלי בורס וניסן רובין הצביע על כמה הצלחות שהשיג הפרויקט אך חילוקי דעות בין משרדי הממשלה השונים שהיו מעורבים בו מנעו את המשכתו.

ב־1966 התיישב לייסנר בבריטניה, שם עבד תחילה כחוקר בכיר בארגון "National Children's Bureau", ובשנת 1975 הצטרף לאוניברסיטת קיל כמרצה לעבודות קהילתיות. בנובמבר 1988 שם קץ לחייו ביריית אקדח. קודם לכן כתב לאחד מעמיתיו בישראל כי גופתו תועלה באש וביקש לפזר את אפרה מעל הרי ירושלים. בנו דן לייסנר, הוא משפטן וסופר המתגורר באנגליה.

== ספריו ==
<div class="mw-content-ltr">
* Family Advice Services (Study in Child Development). London, Longman, 1967
* Street Club Work in Tel Aviv and New York (Study in Child Development). London, Longman, 1969
* Advice, Guidance and Assistance: Study of Seven Family Advice Centres (Study in Child Development). London, Longman, 1971
* Intermediate Treatment: A Community Based Action-research Study. London, Longman, 1977
</div>

== לקריאה נוספת ==
* אבי סער, קידום נוער בתל אביב יפו-הלכה למעשה, קידום נוער בתל אביב יפו (כתב עת), ינואר 2003

==קישורים חיצוניים==

== הערות שוליים ==

קטגוריה:עובדים סוציאליים